smcproject/ml-wiki-sentences huggingface dataset:
മൈസൂർ , ബാംഗ്ളൂർ എന്നിവിടങ്ങളിലേക്ക് കർണ്ണാടകയിലെ സുള്ള്യ വഴിയോ ബാഗമണ്ഡല വഴിയോ എളുപ്പം എത്തിച്ചേരാം.
വിമാനത്താവളങ്ങൾ മംഗലാപുരത്തും കോഴിക്കോടും ഉണ്ട്.
കോളിഫ്ലവർ ഇംഗ്ലീഷ് വിലാസം https://ml.wikipedia.org/wiki/Cauliflower ന്യൂ ജേഴ്സിയിലെ ഒരു നഴ്സറിയിൽ വളരുന്ന കോളിഫ്ലവർ ചെടികൾ.
Brassica oleracea എന്ന സ്പീഷീസിൽപ്പെടുന്ന ഒരു പച്ചക്കറിച്ചെടി .
പച്ചക്കറിയായി ലോകവ്യാപകമായിത്തന്നെ ഉപയോഗിക്കുന്നു.
കടുകുമണി പോലെയുള്ള ചെറിയ വിത്തുകൾ നട്ടാണ് ഈ വാർഷികവിള കൃഷിചെയ്യുന്നത്.
ഇലകൾക്കിടയിൽ ഉണ്ടാകുന്ന പൂമൊട്ടാണ് ഭക്ഷ്യയോഗ്യം.
മെഡിറ്ററേനിയൻ സ്വദേശിയാണ് കോളിഫ്ലവർ.
കാബേജും കോളിഫ്ലവറും ഒരേ സ്പീഷീസ് ആണ്.
പല തരത്തിലുള്ള കോളിഫ്ലവറുകൾ കാണപ്പെടുന്നു.
ഇറ്റാലിയൻ , ഏഷ്യൻ , യൂറോപ്യൻ എന്നീ തരങ്ങളാണ് കൂടുതലായും കാണപ്പെടുന്നത്.
ഇതിൽ യൂറോപ്യൻ ഇനങ്ങൾ രണ്ടു തരമുണ്ട്.
വെള്ളനിറത്തിലുള്ള കോളിഫ്ലവറാണ് കൂടുതലായും കാണപ്പെടുന്നത്.
ഓറഞ്ച് , പച്ച , പർപ്പിൾ എന്നീ നിറങ്ങളിലുള്ള കോളിഫ്ലവറുകളും കാണപ്പെടുന്നുണ്ട്.
ഓറഞ്ച്, പർപ്പിൾ കോളിഫ്ലവർ വെള്ള നിറത്തിലുള്ള കോളിഫ്ലവർ ഓറഞ്ച് നിറത്തിലുള്ള കോളിഫ്ലവർ പർപ്പിൾ നിറത്തിലുള്ള കോളിഫ്ലവർ പോഷകഗുണം
കൊഴുപ്പിന്റെയും അന്നജത്തിന്റെയും അംശം കുറവാണ്.
നാരുകൾ ധാരാളമായി ഉള്ള പച്ചക്കറിയായി വിലയിരുത്തുന്നു.
പാചകം ആലുഗോബി - ഉരുളക്കിഴങ്ങും കോളിഫ്ലവറും ഉപയോഗിച്ചുണ്ടാക്കുന്ന ഒരു ഇന്ത്യൻ വിഭവം
പല തരത്തിൽ കോളിഫ്ലവർ പാചകം ചെയ്യാറുണ്ട്.
തോരനായും വറുത്തരച്ചും കോളിഫ്ലവർ പാചകം ചെയ്യുന്നു.
ചില്ലിഗോബി , ഗോബിമഞ്ചൂരിയൻ എന്നിവയിലെ മുഖ്യഘടകം കോളിഫ്ലവറാണ്.
ബജിയുണ്ടാക്കാനും കോളിഫ്ലവർ ഉപയോഗിച്ചുവരുന്നു.
ചിത്രശാല കോളിഫ്ലവർ വിവിധ വളർച്ചാഘട്ടങ്ങൾ കോളിഫ്ലവർ വിവിധ വളർച്ചാഘട്ടങ്ങൾ കോളിഫ്ലവർ  വിവിധ വളർച്ചാഘട്ടങ്ങൾ കോളിഫ്ലവർ വിവിധ വളർച്ചാഘട്ടങ്ങൾ അവലംബം ↑ ↑
കോളിയൂർ
കാസർഗോഡ് ജില്ലയിലെ മഞ്ചേശ്വരം താലൂക്കിലെ ഒരു വില്ലേജ് ആണ് കോളിയൂർ .
കാസർഗോഡ് ലോകസഭാമണ്ഡലത്തിന്റെ ഭാഗമായ ഈ ഗ്രാമം, മഞ്ചേശ്വരം നിയമസഭാ നിയോജകമണ്ഡലത്തിൽപ്പെട്ട മീഞ്ച ഗ്രാമപഞ്ചായത്തിൽ സ്ഥിതി ചെയ്യുന്നു ..
കോളിക്കൽ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 നവംബർ മുതൽ തുടരുന്നു.
പൂനൂർ  പുഴുടെ തീരത്തെ പ്രകൃതിരമണീയ ഗ്രാമമാണ് കോളിക്കൽ.
കട്ടിപ്പാറ പഞ്ചായത്ത് പരിധിയിൽ പെട്ട ഇവിടത്തെ വാർഡ് മെമ്പർ മദാരി ജുബൈരിയ എന്നവരാണ് .
മുസ്ലിം ജനസംഖൃ കൂ ടുതലുള്ള ഇവിടെ മുസ്ലിം, ഹിന്ദു ,ക്രിസ്ത്യൻ മതസ്ഥരാണ് താമസിക്കുന്നത്.
കർഷകരും ചെറു കിടതൊഴിലാളികളും ആണ് ഇവിടത്തെ ദേശക്കാര്.
പ്രസിദ്ധ നടൻ പ്രേംനസീർ ഇവിടം സന്ദർശിച്ചിട്ടുണ്ട് .
കൊടുവള്ളി നിയമസഭാ മണ്ഡലത്തിലുൾ പ്പെടുന്ന ഇവിടം ആദ്യകാലത്ത് A T തോമസിന്റെ എസ്റ്റേറ്റായിരുന്നു.
കോളാമ്പി (സസ്യം) ഇംഗ്ലീഷ് വിലാസം https://ml.wikipedia.org/wiki/Allamanda_cathartica
ബ്രസീൽ സ്വദേശിയായ ഒരു നിത്യഹരിതസസ്യമാണ്‌ അപ്പോസൈനേസീ (Apocynaceae) കുടുംബത്തിൽപ്പെടുന്ന കോളാമ്പി .
മുറുക്കി തുപ്പുന്നതിന് കേരളത്തിൽ സർവസാധാരണയായി ഉപയോഗിച്ചുവന്നിരുന്ന കോളാമ്പിയുടെ ആകൃതിയോട് ഈ പുവിന് സാമ്യമുള്ളതിനാലാണ് ഈ പൂവിനെ കോളാമ്പിയെന്ന് വിളിക്കുന്നത്.
മൂന്ന് മീറ്റർ വരെ ഉയരത്തിൽ വളരുന്ന ഇതിൽ 5 മുതൽ 7 സെന്റീമീറ്റർ വ്യാസമുള്ള, മഞ്ഞ നിറത്തിലുള്ള പൂവുകൾ ഉണ്ടാവും.
സംസ്കൃതത്തിൽ ചക്ഷപുഷ്പി എന്നും ഇംഗ്ലീഷിൽ  ഗോൾഡൻ ട്രമ്പറ്റ് (golden trumpet), കോമൺ ട്രംപറ്റ്വൈൻ (common trumpetvine), യെല്ലോ അലമാണ്ട (yellow allamanda) എന്നും പേരുണ്ട്.
അരളി ചെടി പോലെ തന്നെ ഇവയുടെ ഇലയിലും പൂവിലും വിഷം അടങ്ങിയിട്ടുണ്ട് .
കോളാമ്പിയുടെ ചിത്രങ്ങൾ കോളാമ്പി പൂവുകൾ കോളാമ്പി മൊട്ടുകളും പൂവും Allamanda flower കോളാമ്പി പൂവ് കോളാമ്പി കോളാമ്പിപൂ Apocynaceae (കോളാമ്പി പൂവ്) കോളാമ്പി പൂവ് കോളാമ്പി ചെടി കോളാമ്പി ചെടി അവലംബം ↑ http://www.flowersofindia.net/catalog/slides/Golden%20Trumpet%20Vine.html ↑ Allamanda cathartica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കോളാമ്പിപ്പാട്ട് ഇംഗ്ലീഷ് വിലാസം https://ml.wikipedia.org/wiki/Kolambippattu
മൺമറഞ്ഞുപോയ കലാരൂപങ്ങളിൽ പ്രധാനപ്പെട്ട ഒരു കലാരൂപമാണ് കോളാമ്പിപ്പാട്ട് .
മലബാറിലെ മുസ്‌ലിംകൾ കല്യാണവീടുകളിൽ അവതരിപ്പിച്ചു വന്നിരുന്ന ഒരു കലാരൂപമാണിത്.
പുരുഷന്മാരാണ് ഇത് അവതരിപ്പിക്കുക.
കോളാമ്പിപ്പാട്ടിൽ പങ്കെടുക്കുന്നവർ വട്ടത്തിൽ ഇരുന്നാണിത് ആലപിക്കുന്നത്.
ഒരാൾ വിശറിപോലെ ചെത്തിയുണ്ടാക്കിയ പാള കൊണ്ട്  ഒരു കോളാമ്പിയുടെ വായയിൽ കൊട്ടിപ്പാറുന്നു.
മറ്റുള്ളവർ അത് ഏറ്റു പാടുന്നു.
കോളാമ്പിപ്പാട്ടിൽ പങ്കെടുക്കുന്നവർ വട്ടത്തിലിരുന്ന് ഇത് ആലപിക്കുന്നതിനാൽ തന്നെ വട്ടപ്പാട്ട് എന്നും ഇതറിയപ്പെടുന്നുണ്ട്.
കോളിങ്ക
കോളിങ്ക ( / ˌ k oʊ . ə ˈ l ɪ ŋ ɡ ə / or / k ə ˈ l ɪ ŋ ɡ ə / ) , അമേരിക്കൻ ഐക്യനാടുകളിൽ മദ്ധ്യ കാലിഫോർണിയ യിലെ ഫ്രെസ്നോ കൗണ്ടി യിൽ പടിഞ്ഞാറൻ സാൻ ജോവാക്വിൻ താഴ്വര യിൽ സ്ഥിതിചെയ്യുന്ന ഒരു നഗരമാണ്.
ഇത് ആദ്യകാലത്ത് കോളിംഗ് സ്റ്റേഷൻ എ, കോളിങ്കോ കോളിങ്കാ സ്റ്റേഷൻ എന്നിങ്ങനയൊക്കെ അറിയപ്പെട്ടിരുന്നു.
2000 ലെ സെൻസസ് പ്രകാരം 11,668 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 13,380 ആയി വർദ്ധിച്ചിരുന്നു.
പ്ലസൻറ് വാലി സ്റ്റേറ്റ് ജയിൽ, കോളിങ്ക സ്റ്റേറ്റ് സ്റ്റേറ്റ് ഹോസ്പിറ്റൽ എന്നിവ ഈ നഗരത്തിൽ സ്ഥിതിചെയ്യുന്നു.
കോളിയസ് ഇംഗ്ലീഷ് വിലാസം https://ml.wikipedia.org/wiki/Coleus ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
തിരുഹൃദയം എന്ന പേരിൽ കേരളത്തിൽ അറിയപെടുന്ന കോളിയസ്
ഇലകളുടെ വൈവിധ്യവും നിറങ്ങളും കൊണ്ട് ആകർഷമായാ ഒരു അലങ്കാര സസ്യമാണ് കോളിയസ് .
(ആംഗലേയം: Coleus ).
ആഫ്രിക്ക , ഏഷ്യ എന്നിവിടങ്ങളിൽ കാണപ്പെടുന ഈ സസ്യത്തിന്റെ പല നിറത്തിലും ആകൃതിയിലും കാണപ്പെടുന്ന ഇലകളോട് കൂടിയ ഈ സസ്യം ലോകത്ത് മിക്കവാറും എല്ലാ പ്രദേശങ്ങളിലും ഉദ്യാനസസ്യമായി തന്നെ പരിപാലിക്കുന്നു.
ഇതിന്റെ തണ്ടുകൾ ഒടിച്ചു നട്ടാണ് സാധാരണയായി വംശവർദ്ധന നടത്തുന്നത്.
നീർവാഴ്ചയും തണലും ലഭിക്കുന്നിടങ്ങളിൽ നല്ല രീതിയിൽ വളാരുന്ന ഇവയുടെ പൂക്കൾ വളരെ ചെറുതും തണ്ടുകളുടെ  അഗ്രത്തായി കുലകളായി കാണപ്പെടുന്നു.
ഇത്ര അധികം വർണങ്ങളിൽ ഇലകളുള്ള അലങ്കാരചെടികൾ അപൂർവമാണ് ഇതിന്റെ ജന്മസ്ഥലം ജാവ ദീപുകൾ ആണ്, ഇതിന്റെ ഇലകളിൽ ആണ് വർണ്ണ വസന്തം മുഴുവൻ.
വിത്തുവഴിയും തന്ടുകളിൽനിന്നു നിന്നും ഒക്കെ പുതിയ ചെടി വളർത്തി എടുക്കാവുന്നതാണ്..
അത്ര അധികം ഉയരം വക്കാത്ത ചെടിയാണ് ഇത് സ്വാഭാവികമായി നിറയെ ശാഖകൾ കാണാവുന്നതാണ് കടും ചുവപ്പിലാണ് ആദ്യകാലങ്ങളിൽ കണ്ടിരുന്നത്‌ എങ്കിലും ഇപ്പോൾ മറൂൺ, ഓറൻച്, പർപിൾ,എന്നീ വർണങ്ങളിൽ കാണപ്പെടുന്നു         
അധികം ഉയരം വക്കാത്ത രീതിയിലും, പൂവിടാതെയും ആണ് കോളിയസ് വളർത്താൻ ഉത്തമം അല്ലങ്ങിൽ അത് ചെടിയുടെ ഭംഗി കുറയാനും എളുപ്പം വാടി  അഴുകി പോകാനും കാരണമായേക്കാം
ജിഷ കൊലക്കേസ് ഇംഗ്ലീഷ് വിലാസം https://ml.wikipedia.org/wiki/Jisha_Murder_Case
കേരളത്തിലെ പെരുമ്പാവൂർ എന്ന സ്ഥലത്ത് 29 വയസ്സുള്ള ജിഷ എന്ന നിയമവിദ്യാർത്ഥിനിയെ ബലാത്സംഗം ചെയ്ത് കൊലപ്പെടുത്തിയ സംഭവമാണിത്.
2016 ഏപ്രിൽ 28 രാത്രി 8.30 ഓടെയാണ് മരിച്ച നിലയിൽ ജിഷയെ, അമ്മ രാജേശ്വരി കണ്ടെത്തിയത്.
ആദ്യദിവസങ്ങളിൽ പോലീസിന്റെ അനാസ്ഥ മൂലവും മാധ്യമശ്രദ്ധ പതിയാത്തതിനാലും ഇത് അധികമാരുടേയും ശ്രദ്ധയിൽപതിഞ്ഞില്ല.
നവമാധ്യമങ്ങളിൽ ജിഷയ്ക്ക് നീതിയ്ക്കായുള്ള ക്യാമ്പയിനുകൾ ശക്തമായതോടെയാണ് ഇത് മാധ്യമങ്ങൾ പ്രാധാന്യത്തോടെ റിപ്പോർട്ട് ചെയ്തത്.
കേരളത്തിലെ പതിനാലാം നിയമസഭാ തിരഞ്ഞെടുപ്പിൽ ഈ കൊലപാതകം കോളിളക്കമുണ്ടാക്കി.
ജിഷ വധക്കേസിൽ കുറ്റക്കാരനെന്ന് തെളിഞ്ഞ പ്രതി അമീറുൽ ഇസ്‌ലാമിന് വധശിക്ഷ വിധിച്ചു.
കേരളത്തിലെ എറണാകുളം ജില്ലയിലുള്ള പെരുമ്പാവൂർ നഗരത്തിനടുത്ത രായമംഗലം ഗ്രാമപഞ്ചായത്തിലെ ഇരിങ്ങോൾ ഗ്രാമത്തിലെ  നിയമവിദ്യാർത്ഥിയായിരുന്ന ജിഷ അതിക്രൂരമായ പീഡനത്താൽ കൊല്ലപ്പെട്ടു.
2016 ഏപ്രിൽ 28 നാണ് ഈ കൊലപാതകം നടന്നത്.
പെരിയാർ ബണ്ട് കനാലിന്റെ തിണ്ടയിൽ പുറമ്പോക്ക് ഭൂമിയിൽ പണിത ഒരു ഒറ്റമുറി വീട്ടിലാണ് ജിഷയും അമ്മ രാജേശ്വരിയും കഴിഞ്ഞിരുന്നത്.
ജോലിക്കു പോയിരുന്ന രാജേശ്വരി തിരികെ വീട്ടിലെത്തിയപ്പോഴാണ് മകളുടെ മൃതദേഹം കാണുന്നത്.
ശ്വാസം മുട്ടിച്ചും, ക്രൂരമായി മർദ്ദിച്ചുമാണ് ജിഷയെ കൊലപ്പെടുത്തിയത്.
വയറിലും, കഴുത്തിലും, യോനിയിലും ക്രൂരമായ മർദ്ദനമേറ്റതിന്റെ തെളിവുകളുണ്ട്.
ലൈംഗിക പീഡനം നടന്നതിനുശേഷമാവാം കൊലപാതകം നടന്നിട്ടുള്ളത്.
പോസ്റ്റ്മാർട്ടം റിപ്പോർട്ട് പ്രകാരം ദേഹത്ത് മുപ്പതിലധികം മുറിവുകളുണ്ടായിരുന്നു.
ഡൽഹിയിലെ നിർഭയ കേസിനു താരതമ്യപ്പെടുത്താവുന്ന രീതിയിലുള്ള കൊലപാതമായിരുന്നു.
കുടൽമാല മുറിഞ്ഞ് കുടൽ പുറത്തുവന്ന നിലയിലായിരുന്നെന്നും  കത്തി നെഞ്ചിയിൽ ആഴത്തിൽകുത്തിയിറക്കിട്ടുണ്ടായിരുന്നെന്നും പോസ്റ്റ്മാർട്ടം റിപ്പോർട്ടിൽ പറയുന്നു.
കുറുപ്പംപടി വട്ടോളിപ്പടി കുറ്റിക്കാട്ടിൽ വീട്ടിൽ രാജേശ്വരിയുടെ മകൾ ജിഷ.
ജിഷക്ക് ഒരു സഹോദരി കൂടിയുണ്ട്.
ബേക്കറി ജീവനക്കാരിയായ ദീപ.
ജിഷയുടെ പിതാവ് പാപ്പുവിനെ 9 നവംബർ 2017 വീട്ടിൽ മരിച്ചനിലയിൽ കണ്ടെത്തി അന്വേഷണം
ഡി.ജി.പിയുടെ നേതൃത്വത്തിലുള്ള പ്രത്യേക അന്വേഷണ സംഘമാണ് കേസ് അന്വേഷിക്കുന്നത്.
പതിനഞ്ച് അന്വേഷണ ഉദ്യോഗസ്ഥരുള്ള സംഘത്തിൽ മൂന്നു ഡി. വൈ. എസ്.പി മാരുണ്ട്.
മൂന്നു സംഘങ്ങളായി തിരിഞ്ഞാണ് അന്വേഷണം നടത്തുന്നത്.
അന്വേഷണത്തിന്റെ ഭാഗമായി ഇതുവരെ 200 ഓളം പേരെ പോലീസ് കസ്റ്റഡിയിലെടുത്തു ചോദ്യം ചെയ്തിട്ടുണ്ട്.
അയൽവക്കത്തുള്ളവരിൽ നിന്നും ശേഖരിച്ച വിവരങ്ങളുടെ അടിസ്ഥാനത്തിൽ, കൊലപാതകം നടന്നു എന്നു പറയപ്പെടുന്ന സമയത്ത് ജിഷയുടെ വീട്ടിൽ നിന്നും ഇറങ്ങിപ്പോയ ഒരാളുടെ രേഖാചിത്രം പോലീസ് പുറത്തുവിട്ടിരുന്നു.
ജിഷയുടെ കൊലപാതക്കേസിൽ സഹോദരി ദീപയുടെ സുഹൃത്തായിരുന്ന അന്യസംസ്ഥാന തൊഴിലാളിയേയും പോലീസ് സംശയിക്കുന്നുണ്ട്.
പോലീസ് തയ്യാറാക്കിയ രേഖാചിത്രവുമായി ഇയാൾക്ക് സാമ്യമുണ്ടെന്നു പോലീസ് പറയുന്നു.
കഞ്ചാവ് വിൽപ്പനക്കാരനായിരുന്ന ഇയാൾ ജിഷ കൊല്ലപ്പെട്ടതിനുശേഷം ഒളിവിൽ പോയി.
ജിഷക്കു പരിചയമുള്ള ഒരാളായിരിക്കാം കൊലപാതകി എന്നു പോലീസ് നേരത്തേ സൂചിപ്പിച്ചിരുന്നു.
വിവാദം കുറ്റവാളി (കൾ)
ജിഷ കൊലക്കേസിലെ പ്രതിയെ പോലീസ് അറസ്റ്റു ചെയ്തു.
ആസാം സ്വദേശിയും, പെരുമ്പാവൂരിലെ ഒരു കമ്പനിയിൽ ജോലിക്കാരനുമായിരുന്ന അമീയൂർ ഉൾ ഇസ്ലാം എന്നയാളെയാണ് അറസ്റ്റു ചെയ്തത്.
തമിഴ്നാട്ടിലെ ഒരു കൊറിയൻ കമ്പനിയിൽ ജോലി ചെയ്തു വരുകയായിരുന്ന ഇയാളെ അവിടെ നിന്നും പോലീസ് പിടികൂടുകയായിരുന്നു.
പിന്നീട് ആലുവയിലെത്തിച്ച് അറസ്റ്റു രേഖപ്പെടുത്തി.
ജില്ലാ പ്രാഥമിക വിദ്യാഭ്യാസ പരിപാടി ഇംഗ്ലീഷ് വിലാസം https://ml.wikipedia.org/wiki/District_primary_education_programme
1994-ൽ ലോകബാങ്കിന്റെ സഹായത്തോടെ ഇന്ത്യയിൽ 7 സംസ്ഥാനങ്ങളിലെ തിരഞ്ഞെടുക്കപ്പെട്ട ജില്ലകളിൽ നടപ്പാക്കിയ പ്രാഥമിക വിദ്യാഭ്യാസ പരിപാടിയാണ് ജില്ലാ പ്രാഥമിക വിദ്യാഭ്യാസ പരിപാടി.
ഡി.പി.ഇ.
പി. എന്ന ചുരുക്കപേരിലറിയപ്പെടുന്ന ഈ പദ്ധതി പ്രാഥമിക വിദ്യാഭ്യാസം ഏവർക്കും ലഭ്യമാക്കുന്നതിനും അതിന്റെ നിലവാരം മെച്ചപ്പെടുത്തുന്നതിനും പഠനം രസകരമാക്കുന്നതിനും ഊന്നൽ നൽകുന്നു.
കേരളത്തിൽ 6 ജില്ലകൾക്കാണ് ഈ പദ്ധതി അംഗീകരിച്ചു കിട്ടിയത്.
കാസർകോട്, മലപ്പുറം, വയനാട് ജില്ലകളിൽ ആദ്യവർഷവും പാലക്കാട്, ഇടുക്കി, തിരുവനന്തപുരം ജില്ലകളിൽ രണ്ടാം വർഷവും പരിപാടി ആരംഭിച്ചു.
പ്രൈമറി എഡ്യൂക്കേഷൻ ഡെവലപ്പ്മെന്റ് സൊസൈറ്റി ഒഫ് കേരള (PEDSOK) എന്ന പേരിൽ രജിസ്റ്റർ ചെയ്തിട്ടുളള ഒരു സൊസൈറ്റിയാണ് ഈ പദ്ധതിയുടെ നടത്തിപ്പിന്റെ ചുമതല വഹിക്കുന്നത്.
സംസ്ഥാന വിദ്യാഭ്യാസ വകുപ്പിനു സമാന്തരമായി ഇതു പ്രവർത്തിക്കുന്നു.
ജില്ലയിലെ എല്ലാ വിദ്യാർഥികൾക്കും അഞ്ചാം സ്റ്റാൻഡേർഡു വരെയുളള പ്രാഥമിക വിദ്യാഭ്യാസം നൽകുക, പ്രാഥമിക വിദ്യാഭ്യാസ കാലഘട്ടത്തിലെ കൊഴിഞ്ഞു പോകൽ (Dropping Out) 10 ശതമാനത്തിൽ  താഴെ കൊണ്ടെത്തിക്കുക, ആൺകുട്ടികളും പെൺകുട്ടികളും തമ്മിലും വിവിധ സാമൂഹ്യ വിഭാഗങ്ങൾ തമ്മിലും പ്രവേശനത്തിലും കൊഴിഞ്ഞു പോകലിലും പഠനനിലവാരത്തിലും ഉള്ള അന്തരം 5 ശ.
-ത്തിൽ താഴെയാക്കുക, ഭാഷയിലും കണക്കിലും ഉളള നിലവാരം 25 ശതമാനവും, ഇതരവിഷയങ്ങളിലേതു 40 ശതമാനവും വർധിപ്പിക്കുക, പ്രൈമറി വിദ്യാഭ്യാസ പദ്ധതിയിലെ ആസൂത്രണം, സംഘാടനം, മൂല്യനിർണയം എന്നിവയ്ക്ക് ദേശീയതലത്തിലും സംസ്ഥാന-ജില്ലാതലത്തിലും ഉളള ഔദ്യോഗിക സംവിധാനങ്ങളും സൗകര്യങ്ങളും ശക്തിപ്പെടുത്തുക എന്നിവയാണ് ഈ പരിപാടി പ്രധാനമായും ലക്ഷ്യമിട്ടിട്ടുളളത്.
വിദ്യാഭ്യാസപരമായി പിന്നോക്കം നിൽക്കുന്നതും ദേശീയ ശരാശരിയിൽ താണ സാക്ഷരതയുളളതുമായ ജില്ലകളാണ് ഡി.പി.ഇ.
പി. ജില്ലകളായി തിരഞ്ഞെടുക്കാറുളളത്.
സമ്പൂർണ സാക്ഷരതായജ്ഞം നടന്ന ജില്ലകളിൽ പ്രാഥമിക വിദ്യാഭ്യാസത്തോടു കൂടുതൽ ആഭിമുഖ്യം പുലർത്തുന്ന ജില്ലകളും ഈ പരിപാടിയുടെ നടത്തിപ്പിനായി തിരഞ്ഞെടുക്കാറുണ്ട്.
1994-ൽ അസം, ഹരിയാണ, കർണാടകം, കേരളം, മധ്യപ്രദേശ്, മഹാരാഷ്ട്ര, തമിഴ്നാട് എന്നീ ഏഴ് സംസ്ഥാനങ്ങളിലെ 42 ജില്ലകളിലാണ് ഡി.പി.ഇ.
പി. ആദ്യമായി ആരംഭിച്ചത്.
പിന്നീട് മറ്റു എട്ടു സംസ്ഥാനങ്ങളിലേക്കുകൂടി ഇതു വ്യാപിപ്പിക്കുകയും ജില്ലകളുടെ എണ്ണം 176 ആയി വർധിപ്പിക്കുകയും ചെയ്തു.
മൊത്തം 240 ജില്ലകൾക്കാണ് ലോകബാങ്ക് 40 കോടി രൂപ എന്ന നിരക്കിൽ സഹായം വാഗ്ദാനം ചെയ്തത്.
1994-ൽ തുടങ്ങിയ പരിപാടി 2002 ഡി.-ൽ പൂർത്തിയാക്കാനായി ലക്ഷ്യമിട്ടുകൊണ്ടുള്ളതായിരുന്നു.
ഇതിനു പകരമായോ തുടർച്ചയായോ നടപ്പിലാക്കുന്ന പരിപാടിയാണ് ' സർവശിക്ഷാ അഭിയാൻ ' അഥവാ സാർവത്രിക വിദ്യാഭ്യാസം എന്ന പദ്ധതി.
വിദ്യാഭ്യാസം മൌലികാവകാശമാക്കാനുളള 93-ാമതു ഭരണഘടനാ ഭേദഗതി ഇതിന്റെ നടത്തിപ്പിന് ആക്കം കൂട്ടാൻ ഇടയുണ്ട്.
ആസൂത്രണത്തിനും നിർവഹണത്തിനും ജില്ലയെ അടിസ്ഥാനപ്പെടുത്തി ജനപങ്കാളിത്തം ഉറപ്പാക്കിക്കൊണ്ടു നിലവിലുളള പരിപാടികളും ലഭ്യമായ വിഭവശേഷിയും സമാഹരിച്ച് ഏകോപിപ്പിച്ചുളള ഒരു സംയോജിത സമീപനം (Holistic approach) ആണ് ഈ പരിപാടിയിൽ സ്വീകരിച്ചിട്ടുളളത്.
വികേന്ദ്രീകൃത ആസൂത്രണത്തിന്റെ സവിശേഷതകൾ ഇവിടെ ദൃശ്യമാണ്.
പട്ടികജാതി, പട്ടികവർഗം തുടങ്ങിയ ദുർബല വിഭാഗങ്ങൾക്കും വികലാംഗർക്കും പ്രയോജനപ്പെടുന്ന വിധത്തിലാണ് പദ്ധതികളും നയങ്ങളും ആവിഷ്കരിച്ച് നടപ്പാക്കിയിട്ടുളളത്.
പദ്ധതി പൂർത്തിയായശേഷവും ഇതിലൂടെ ലഭ്യമാവുന്ന വിഭവശേഷി തുടർന്നുപയോഗിക്കാൻ കഴിയും.
പ്രാദേശിക തലത്തിൽ ഉരുത്തിരിയുന്ന പുതിയ പ്രവണതകളും സമീപനങ്ങളും പരീക്ഷണങ്ങളും യഥാസമയം പദ്ധതിയിൽ ഉൾപ്പെടുത്താൻ കഴിയും എന്നത് ഡി.പി.ഇ.
പി.യുടെ സവിശേഷതയാണ്.
വിദ്യാഭ്യാസം,ആരോഗ്യം, അനൗപചാരിക വിദ്യാഭ്യാസം, ശിശുവിദ്യാഭ്യാസം തുടങ്ങി വിവിധ ഏജൻസികളും ഗ്രൂപ്പുകളും ഒറ്റയ്ക്കൊറ്റയ്ക്ക് നടത്തിയിരുന്ന പരിപാടികൾ ഏകോപിപ്പിച്ചു ഒരുകുടക്കീഴിൽ കൊണ്ടുവരുന്നതിനുള്ള ശ്രമമാണ് ഈ പരിപാടിയിലൂടെ നടപ്പാക്കുന്നത്.
വ്യവസ്ഥാപിത സ്കൂളുകൾ മുഖേനയോ ബദൽ സ്കൂളുകൾ മുഖേനയോ സാർ‌വത്രിക പ്രാഥമിക വിദ്യാഭ്യാസം ഉറപ്പ് വരുത്തുക.
സ്കൂളികളിൽ നിന്നുള്ള കൊഴിഞ്ഞ് പോക്ക് പത്ത് ശതമാനത്തിൽ താഴെയായി ചുരുക്കുക.
പഠന പുരോഗതി 25 ശതമാനമാക്കി ഉയർത്തുക.
ദുർബല വിഭാഗ വിദ്യാർത്ഥികൾ, പെൺകുട്ടികൾ എന്നിവരും സാധാരണ വിദ്യാർത്ഥികളും തമ്മിലുള്ള അന്തരം 5 ശതമാനത്തിൽ താഴെയായി കുറയ്ക്കുക.
ശിശുകേന്ദ്രിതവും പ്രവൃത്തി കേന്ദ്രിതവുമായിട്ടുളള ഡി.പി.ഇ.
പി. അനുഭവത്തിലൂടെ പഠിക്കുക എന്ന അധ്യയന രീതിയാണ് അവലംബിച്ചിട്ടുളളത്.
പൊതുജനങ്ങൾക്കിടയിൽ ഡി.പി.ഇ.
പിക്ക് അനുകൂലവും പ്രതികൂലവുമായ അഭിപ്രായങ്ങൾ നിലവിലുണ്ട്.
പി. ജില്ലകളിലെ കുട്ടികളുടെ പഠന നിലവാരം മറ്റു ജില്ലകളിലെ (Non-DPEP) കുട്ടികളുടേതിനെക്കാൾ വളരെ താണു പോകുന്നു എന്നതാണ് ഇതിനെതിരായി ഉയർന്നു വന്നിട്ടുളള ഏറ്റവും വലിയ വിമർശനം.
ഇതു വിദ്യാർഥികളുടെ തുടർന്നുള്ള വിദ്യാഭ്യാസത്തെ പ്രതികൂലമായി ബാധിക്കും എന്നാണ് വിമർശകർ വിലയിരുത്തുന്നത്.
ഇടപെടൽ മേഖലകൾ അക്കാദമിക പുരോഗതി കൈവരിക്കുന്നതിനാവശ്യമായ പരിപാടികൾ പാഠ്യപദ്ധതി പരിഷ്ക്കരണം കുട്ടി, അദ്ധ്യാപകൻ തുടങിയവരെക്കുറിച്ച് പുതിയ കാഴ്ച്ചപ്പാടുകൾ രൂപീകരിച്ചു.
വിദ്യാഭ്യാസ ദർശനങളും മന:ശാസ്ത്ര സിദ്ധാന്തങളും പ്രയോഗതലത്തിൽ പാഠപുസ്തകങളും അദ്ധ്യാപകസഹായികളും പരിഷ്ക്കരിച്ചു.
അധ്യാപന പരിശീലനം മോണിറ്ററിംഗും വിലയിരുത്തലും മൂല്യനിർണ്ണയം നിർമ്മാണ പ്രവർത്തനങൾ സാമൂഹ്യപങ്കാളിത്തം ഉറപ്പ് വരുത്തൽ ഭിന്നതലപഠനകേന്ദ്രങൾ, ബദൽസ്കൂളുകൾ ശൈശവകാല വിദ്യാഭ്യാസം മെച്ചപ്പെടുത്താനുള്ള പരിപാടികൾ പെൺകുട്ടികളുടെ വിദ്യാഭ്യാസം പ്രത്യേക പരിഗണന അർഹിക്കുന്ന കുട്ടികളുടെ വിദ്യാഭ്യാസം ഗവേഷണവും വിലയിരുത്തലും വിദൂരവിദ്യാഭ്യാസം മാധ്യമ പ്രവർത്തനങൾ അവലംബം അധിക വായനയ്ക്ക് പുറം കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ജില്ലാ പ്രാഥമിക വിദ്യാഭ്യാസ പരിപാടി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജില്ലാ വിദ്യാഭ്യാസ പരിശീലന കേന്ദ്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഭാരത സർക്കാറിന്റെ കീഴിൽ എല്ലാ ജില്ലാതലങ്ങളിലും പ്രവർത്തിച്ചു വരുന്ന ഒരു ജില്ലാതല വിദ്യാഭ്യാസ സ്ഥാപനമാണ് ഡയറ്റ് (DIET) അഥവാ ജില്ലാ വിദ്യാഭ്യാസ പരിശീലന കേന്ദ്രം (District Institute of Education and Training).
ജില്ലാതലങ്ങളിലെ വിദ്യാഭ്യാസ പ്രവർത്തനങ്ങൾ ഏകോപിപ്പിക്കുകയും ജില്ലാതലങ്ങളിൽ  വിദ്യാഭ്യാസ നയങ്ങൾ രൂപീകരിക്കുകയും ചെയ്യുന്നത് ഡയറ്റുകളാണ്.
ജില്ലാതലങ്ങളിലെ വിദ്യാഭ്യാസ സ്ഥാപനങ്ങൾക്കും സ്കൂളുകൾക്കും വേണ്ട മാർഗ നിർദ്ദേശങ്ങൾ നൽകുക, പരിശീലന പരിപാടികൾ, ശിൽപശാല എന്നിവ സംഘടിപ്പിക്കുക എന്നിവ ഡയറ്റുകളുടെ ചുമതലയാണ്.
വിദ്യാഭ്യാസ മേഖലയിലെ ഗവേഷണാത്മക പരീക്ഷണ പ്രവർത്തനങ്ങൾക്ക് ചുക്കാൻ പിടിക്കുന്നതും ഡയറ്റുകളാണ്.
ഉപവിഭാഗങ്ങൾ PSTE (Pre-service Teacher Education) IFIC (In-service programmes Field interaction, Innovation and Co-ordination) DRU (District Resource Unit) P M (Planning and Management) ET (Educational Technology) WE (Work Experience) CMDE (Curriculum Material Development and Evaluation) Administrative Branch കേരളത്തിലെ ഡയറ്റുകൾ തിരുവനന്തപുരം : ആറ്റിങ്ങൽ കൊല്ലം : കൊട്ടാരക്കര ആലപ്പുഴ : ചെങ്ങന്നൂർ പത്തനംതിട്ട : തിരുവല്ല കോട്ടയം : വെള്ളൂർ (പാമ്പാടി) ഇടുക്കി : തൊടുപുഴ എറണാകുളം : കുറുപ്പംപടി തൃശ്ശൂർ : ആർവിപുരം പാലക്കാട് : ആനക്കര മലപ്പുറം : തിരൂർ കോഴിക്കോട് : വടകര വയനാട് : സുൽത്താൻ ബത്തേരി കണ്ണൂർ : പാലയാട് കാസർകോട് : മായിപ്പാടി അവലംബം പുറത്തേക്കുള്ള കണ്ണികൾ കേരളത്തിലെ ഡയറ്റുകൾ DIETs in India Website of Chunavadh, Sri Ganganagar District(Rajasthan) Diet Archived 2015-04-29 at Archive.is കോഴിക്കോട് ഡയറ്റ് വെബ്സൈറ്റ് Archived 2017-08-16 at the Wayback Machine .
ജിഷ്ണു ബാലകൃഷ്ണൻ
ചെന്നൈ സിറ്റി ഫുട്ബോൾ ക്ലബ്ബിന് വേണ്ടി  പ്രതിരോധക്കാരനായി കളിക്കുന്ന ഒരു ഇന്ത്യൻ ഫുട്ബോൾ താരമാണ് ജിഷ്ണു ബാലകൃഷ്ണൻ (ജനനം 9 ഒക്ടോബർ 1998).
മലപ്പുറം ജില്ലയിൽ 1998-ലാണ് ജിഷ്ണു ബാലകൃഷ്ണൻ ജനിക്കുന്നത്.
മലബാർ സ്പെഷ്യൽ പോലീസ് ഫുട്ബോൾ അക്കാദമിയുടെ കീഴിൽ പരിശീലനം നേടിയ ജിഷ്ണു, മഞ്ചേരി എൻ.എസ്.എസ് കോളേജിൽ ടീമിലുണ്ടായിരുന്നു .
സന്തോഷ് ടോഫിയിൽ കേരള ടീമിനെയും, ഇന്റർ യൂണിവേഴ്സിറ്റി മത്സരങ്ങളിൽ കാലിക്കറ്റ് സർവ്വകലാശാലയെയും പ്രതിനിധീകരിച്ച് ജിഷ്ണു കളിച്ചിരുന്നു .
2017 മുതൽ കേരള ബ്ലാസ്റ്റേഴ്സ്, ഗോകുലം എഫ്.സി, ചെന്നൈ സിറ്റി എന്നീ ക്ലബ്ബുകൾക്കായി അദ്ദേഹം കളിച്ചു വരുന്നു .
ജില്ലാ മജിസ്‌ട്രേറ്റ് ജില്ലാ കളക്ടർ എന്ന താൾ ഈ ലേഖനവുമായി ലയിപ്പിക്കുന്നതിന്‌ ശുപാർശ ചെയ്തിരിക്കുന്നു.
( സം‌വാദം ) ചരിത്രം
സ്വാതന്ത്ര്യാനന്തരം, DM-ന്റെ റോളും അധികാരങ്ങളും ഇന്ത്യയിലുടനീളം ഏതാണ്ട് ഒരുപോലെയാണെങ്കിലും വ്യത്യസ്ത പേരുകൾ തുടർന്നു.
കേരളം, തമിഴ്നാട്, ആന്ധ്രപ്രദേശ് പോലുള്ള ദക്ഷിണേന്ത്യൻ സംസ്ഥാനങ്ങളിലും മഹാരാഷ്ട്രയിലും   
ജില്ലാ കളക്ടർ എന്ന പേരിലാണ് ഈ സ്ഥാനം അറിയപ്പെടുന്നത്.
എന്നാൽ കർണാടകയിലും, വടക്കു കിഴക്കൻ സംസ്ഥാനങ്ങളിലും പ്രത്യേകിച്ച് ഹിമാചൽ പ്രദേശ്, അസം, മിസോറം, അരുണാചൽ പ്രദേശിലും ഡെപ്യൂട്ടി കമ്മീഷണർ (Deputy Commissioner) എന്ന പേരിലാണ് ഈ സ്ഥാനം പൊതുവേ അറിയപ്പെടുന്നത്.
ഉത്തർ പ്രദേശ്, രാജസ്ഥാൻ, ജമ്മു കശ്മീർ, പഞ്ചാബ്, ‍ഡൽഹി, മധ്യപ്രദേശ്, വെസ്റ്റ് ബംഗാൾ എന്നീ സംസ്ഥാനങ്ങളിൽ പൊതുവേ ജില്ലാ മജിസ്ട്രേറ്റ് (District Magistrate) എന്ന പേരിലാണ് അറിയപ്പെടുന്നത്.
ഐ‌എ‌എസിലെ അംഗങ്ങളെ ഒന്നുകിൽ യൂണിയൻ പബ്ലിക് സർവീസ് കമ്മീഷൻ നേരിട്ട് റിക്രൂട്ട് ചെയ്യുന്നു, സ്റ്റേറ്റ് സിവിൽ സർവീസിൽ നിന്ന് (SCS) പ്രമോട്ടുചെയ്യുന്നു അല്ലെങ്കിൽ നോൺ-സ്റ്റേറ്റ് സിവിൽ സർവീസിൽ നിന്ന് (Non-SCS) നാമനിർദ്ദേശം ചെയ്യുന്നു.
നേരിട്ട് റിക്രൂട്ട് ചെയ്യുന്നവരെ അഞ്ച് മുതൽ ആറ് വർഷത്തെ സേവനത്തിന് ശേഷമാണ് കളക്ടർമാരായി നിയമിക്കുന്നത്, അതേസമയം സംസ്ഥാന സിവിൽ സർവീസുകളിൽ നിന്ന് പ്രമോഷൻ ലഭിച്ച അംഗങ്ങൾ സാധാരണയായി ഐഎഎസിലേക്ക് സ്ഥാനക്കയറ്റത്തിന് ശേഷം ഈ തസ്തികയിൽ നിയമിക്കുന്നു, ഇത് സാധാരണയായി രണ്ട് ദശാബ്ദത്തെ സേവനത്തിന് ശേഷമാണ്.
ഭാരവാഹികൾ പൊതുവെ ഇന്ത്യാ ഗവൺമെന്റിൽ അണ്ടർ സെക്രട്ടറി/ഡെപ്യൂട്ടി സെക്രട്ടറി അല്ലെങ്കിൽ ഡയറക്ടർ റാങ്കിലുള്ളയാളാണ് .
ഒരു ജില്ലാ മജിസ്‌ട്രേറ്റിന്റെ ചുമതലകൾ ഓരോ സംസ്ഥാനത്തിനും വ്യത്യസ്തമാണ്, എന്നാൽ പൊതുവേ, ഡിവിഷണൽ കമ്മീഷണർമാരുടെ (അത്തരം ഒരു തസ്തിക നിലനിൽക്കുന്നിടത്ത്) പൊതു മേൽനോട്ടത്തിൽ കലക്ടർമാർക്ക്, ജില്ലയുടെ അധികാരപരിധിയിൽ, പൊതുവെ ഉൾപ്പെടുന്ന വിപുലമായ ചുമതലകൾ നിക്ഷിപ്തമാണ്.
ജില്ലാ മജിസ്‌ട്രേറ്റ് എന്ന നിലയിൽ: ഡിവിഷണൽ കമ്മീഷണർമാർക്ക് അപ്പീൽ നൽകിക്കൊണ്ട് 2015-ലെ ജുവനൈൽ ജസ്റ്റിസ് ആക്ടിലെ വ്യവസ്ഥകൾ പ്രകാരം ദത്തെടുക്കൽ ഉത്തരവുകൾ പുറപ്പെടുവിക്കുക .
ഡിവിഷണൽ കമ്മീഷണർമാർക്ക് അപ്പീൽ നൽകിക്കൊണ്ട് ആയുധ നിയമപ്രകാരം ആയുധങ്ങൾക്കും വെടിക്കോപ്പിനും ലൈസൻസ് നൽകൽ .
ഡിവിഷണൽ കമ്മീഷണർമാർക്ക് അപ്പീൽ നൽകിക്കൊണ്ട് സിനിമാശാലകൾക്ക് ലൈസൻസ് നൽകുക .
2005 -ലെ ഡിസാസ്റ്റർ മാനേജ്മെന്റ് ആക്ട് പ്രകാരം രൂപീകരിച്ച ജില്ലാ ദുരന്ത നിവാരണ അതോറിറ്റിയുടെ തലവൻ .
സബോർഡിനേറ്റ് എക്സിക്യൂട്ടീവ് മജിസ്‌ട്രേസിയുടെ മേൽനോട്ടവും മജിസ്റ്റീരിയൽ അന്വേഷണവും നടത്തുക.
ക്രിമിനൽ പ്രൊസീജ്യർ കോഡിന്റെ പ്രിവന്റീവ് സെക്ഷൻ പ്രകാരമുള്ള കേസുകൾ കേൾക്കുന്നു.
വെള്ളപ്പൊക്കം, ക്ഷാമം അല്ലെങ്കിൽ പകർച്ചവ്യാധികൾ പോലുള്ള പ്രകൃതി ദുരന്തങ്ങൾ ഉണ്ടാകുമ്പോൾ ദുരന്തനിവാരണം.
കലാപങ്ങൾ അല്ലെങ്കിൽ ബാഹ്യ ആക്രമണങ്ങൾക്കിടയിലുള്ള ക്രൈസിസ് മാനേജ്മെന്റ്.
ബാലവേല/ബണ്ടഡ് ലേബർ സംബന്ധമായ കാര്യങ്ങൾ.
ജില്ലാ കളക്ടർ എന്ന നിലയിൽ: റവന്യൂ കോടതി നടത്തുന്നു.
റവന്യൂ വകുപ്പിന്റെ ജില്ലാ തലവൻ.
കുടിയൊഴിപ്പിക്കപ്പെട്ടയാളുടെയും കുടിയേറ്റ സ്വത്തുക്കളുടെയും സംരക്ഷകൻ വിവിധ ജില്ലാ ഓഫീസുകൾ, സബ് ഡിവിഷനുകൾ, തഹസീലുകൾ എന്നിവയുടെ പരിശോധന.
ജില്ലാ തിരഞ്ഞെടുപ്പ് ഓഫീസർ പാർലമെന്റ് തിരഞ്ഞെടുപ്പിന്റെ റിട്ടേണിംഗ് ഓഫീസർ ജില്ലയിലെ എല്ലാ തിരഞ്ഞെടുപ്പുകളുടെയും മേൽനോട്ടവും നിരീക്ഷണവും അതുപോലെ തന്നെ തിരഞ്ഞെടുപ്പ് കുറ്റമറ്റ രീതിയിൽ നടത്തുക.
ദുരന്ത നിവാരണ നിയമം നിർവഹിക്കുക സംസ്ഥാന ദുരന്ത നിവാരണ അതോറിറ്റി യുടെ ജില്ലയിലെ പ്രതിനിധിയായി പ
്രവർത്തിക്കുക.
ഒരു ലൈൻ ഡിപ്പാർട്ട്‌മെന്റിനും അനുവദിക്കാത്ത ജില്ലയിലെ സർക്കാരിന്റെ ഏതൊരു പ്രവർത്തനവും ജില്ലാ കളക്ടറുടെ അധികാരപരിധിയിൽ വരും.
ചെയർമാൻ: ജില്ലയിലെ നിരവധി കമ്മിറ്റികളുടെ ചെയർമാൻ ലൈസൻസിംഗും നിയന്ത്രണ അധികാരവും: ജില്ലയിൽ ആയുധം, ഛായാഗ്രഹണം തുടങ്ങിയ വിവിധ നിയമങ്ങൾക്ക് കീഴിലുള്ള ലൈസൻസിംഗ്, റെഗുലേറ്ററി അതോറിറ്റിയാണ് കളക്ടർ.
ഇതേ പേരിൽ അടുത്തിടെ സൃഷ്ടിച്ച ഒരു പോസ്റ്റ്, സ്റ്റാമ്പ് വരുമാനം, രജിസ്ട്രേഷൻ, മറ്റ് ചില പ്രവർത്തനങ്ങൾ എന്നിവയുടെ കളക്ടറുടെ പ്രവർത്തനങ്ങൾ നിർവ്വഹിക്കുന്നു.
ജിഷ അഭിനയ
നാടക പ്രവർത്തകയും നാടക രചയിതാവുമാണ് ജിഷ അഭിനയ.
ജിഷ രചിച്ച എട്ട് നാടകങ്ങളുടെ സമാഹാരം ഏലി ഏലി ലമാ സബക്താനിക്ക് 2019 ലെ മികച്ച നാടക രചനക്കുള്ള കേരള സാഹിത്യ അക്കാദമി പപുരസ്കാരം ലഭിച്ചിരുന്നു.
തൃശൂർ കുറ്റൂർ  അഭിനയ നാടകസമിതിയുടെ സാരഥിയാണ്.
നാടക പ്രവർത്തകരായ ജയൻ ചെത്തല്ലൂരിന്റെയും  ഉഷയുടെയും മകളാണ്.
കോഴിക്കോട് കല സംഘടിപ്പിച്ച അമച്വർ നാടക മത്സരത്തിൽ /ചോമി/ എന്ന ആദിവാസിപ്പെൺകുട്ടിയെ അവതരിപ്പിച്ചായിരുന്നു തുടക്കം.
ആ കഥാപാത്രത്തിന് മികച്ചബാലനടിക്കുള്ള പുരസ്‌ക്കാരം കിട്ടി.
ദേശാഭിമാനിയിൽ സബ് എഡിറ്ററാണ്.
ഭർത്താവ് അനിൽ സിൻസിയർ മകൾ അഭിനയ പുരസ്കാരങ്ങൾ കേരള സാഹിത്യ അക്കാദമി പുരസ്കാരം മുതുകുളം പാർവതിയമ്മ പുരസ്കാരം അവലംബം ↑
ജിവ്യ സോമ മാഷെ ജിവ്യ സോമ മാഷെയുടെ വാർളി ശൈലിയിലെ ഒരു രചന
മഹാരാഷ്ട്രയിലും ഗുജറാത്തിലെയും ആദിവാസികൾക്കിടയിലെ പ്രമുഖമായ ഒരു ചിത്രരചനാരീതിയായ വാർളി ചിത്രകലയെ ജനകീയമാക്കിയ ചിത്രകാരനാണ് ജിവ്യ സോമ മാഷെ (Jivya Soma Mashe) .
2011-ൽ പത്മശ്രീ പുരസ്കാ രം ലഭിച്ചിട്ടുണ്ട്.
1970 -ൽ ആദിവാസികളുടെ ചിത്രകലയെ മുൻനിർത്തി ദേശീയപുരസ്കാരം ലഭിച്ചിട്ടുണ്ട്.
രണ്ട് ആൺമക്കളും വാർളി ചിത്രകാരന്മാരാണ്.
ആദിവാസികൾക്കിടയിൽ മാത്രം നിലനിന്നിരുന്ന ഒരു കലാരൂപത്തെ ലോകത്തിന്റെ ശ്രദ്ധയിലേക്ക് കൊണ്ടുവന്ന കലാകാരനാണ്.
അവലംബം ↑ പുറം കണ്ണികൾ Jivya Soma Mase's Page Archived 2012-03-24 at Archive.is Jivya Soma Mashe Blog Jivya Soma Mashe a legendary Warli artist Archived 2007-10-06 at the Wayback Machine .
Nek Chand — Jivya Soma Mashe, Halle Saint Pierre, Paris Warli Art Home Page
ചന്ദ്രഗിരി നിയമസഭാ മണ്ഡലം Chandragiri Assembly constituency Chandragiri Assembly constituency
ചന്ദ്രഗിരി നിയമസഭാ മണ്ഡലം ഇന്ത്യൻ സംസ്ഥാനമായ ആന്ധ്രപ്രദേശിലെ തിരുപ്പതി ജില്ലയിലെ ഒരു നിയമസഭാ മണ്ഡലമാണ്.
ചിറ്റൂർ ലോക്സഭാ മണ്ഡലത്തിലെ ഏഴ് നിയമസഭാ മണ്ഡലങ്ങളിൽ ഒന്നാണിത്.
മണ്ഡലത്തിലെ നിലവിലെ എംഎൽഎ 2019 ലെ ആന്ധ്രാപ്രദേശ് നിയമസഭാ തിരഞ്ഞെടുപ്പിൽ വൈ.എസ്.ആർ. കോൺഗ്രസ് പാർട്ടിയിൽ നിന്ന് വിജയിച്ച ചെവിറെഡ്ഡി ഭാസ്കർ റെഡ്ഡി യാണ്.
2019ലെ കണക്കനുസരിച്ച് മണ്ഡലത്തിൽ ആകെ 291,734 വോട്ടർമാരാണുണ്ടായിരുന്നത്.
അതിർത്തി നിർണ്ണയ ഉത്തരവുകൾ (1951) പ്രകാരം 1951-ൽ ഈ മണ്ഡലം സ്ഥാപിതമായി.
ചന്ദ്രക്കാരൻ മാവ് Chandrakaran mango
ആലപ്പുഴ ജില്ലയുടെ വടക്കൻ ഭാഗങ്ങളിലും എറണാകുളം, തൃശൂർ ജില്കളുടെ തെക്കുഭാഗങ്ങളിലും പ്രധാനമായും കാണപ്പെടുന്ന ഒരു മാവിനമാണ് ചന്ദ്രക്കാരൻ മാവ്.
മാമ്പഴം തീരെ ചെറുതും ഇരുണ്ടതുമാണ്.
ഫലം പഴുത്തുകഴിഞ്ഞാലും തൊലിക്ക് വലിയ നിറമാറ്റം ഉണ്ടാകുന്നില്ല.
ഹൃദ്യമായ ഗന്ധത്തിനു പുറമേ ചാറുള്ള ഫലമാണിത്.
അകക്കാമ്പിനു ചുവപ്പു കലർന്ന മഞ്ഞനിറമാണ്.
ചന്ദ്രഗിരിക്കോട്ട ഇംഗ്ലീഷ് വിലാസം https://ml.wikipedia.org/wiki/Chandragiri_fort
വടക്കൻ കേരളത്തിലെ കാസർഗോഡ്‌ ജില്ലയ്ക്ക് തെക്കു കിഴക്കായി ചന്ദ്രഗിരി പുഴയുടെ തീരത്തായി ചന്ദ്രഗിരിക്കോട്ട സ്ഥിതിചെയ്യുന്നു.
തകർന്നുകിടക്കുന്ന ഈ കോട്ട പുഴയിലേക്കും അറബിക്കടലിലേക്കും തെങ്ങിൻ തോപ്പുകളിലേക്കുമുള്ള ഒരു മനോഹരമായ ജാലകമാണ്.
17-ആം നൂറ്റാണ്ടിൽ നിർമ്മിച്ച ഈ കോട്ട ചരിത്ര-പുരാവസ്തു വിദ്യാർത്ഥികൾക്ക് വളരെ പ്രധാനപ്പെട്ട ഒരു സ്ഥലമാണ്.
സമുദ്രനിരപ്പിൽ നിന്നും 150 അടിയോളം ഉയരത്തിൽ ഏകദേശം 7 ഏക്കർ സ്ഥലത്ത് ചതുരാകൃതിയിൽ കോട്ട വ്യാപിച്ചു കിടക്കുന്നു.
ഏതാനും നൂറ്റാണ്ടുകൾക്കു മുൻപ് ചന്ദ്രഗിരി പുഴ കോലത്തുനാടിന്റെയും തുളുനാടിന്റെയും അതിർത്തിയായിരുന്നു.
തുളുനാടിനെ വിജയനഗര സാമ്രാജ്യം കീഴടക്കിയപ്പോൾ കോലത്തുരാജാക്കന്മാർക്ക് ചന്ദ്രഗിരിയുടെ അധീശത്വം നഷ്ടപ്പെട്ടു.
16-ആം നൂറ്റാണ്ടോടെ (ഇന്ന് കർണാടക സംസ്ഥാനത്തിലുള്ള) വിജയനഗര സാമ്രാജ്യത്തിന്റെ ശക്തി ക്ഷയിച്ചു.
പിന്നീട് ബേഡന്നൂർ നായ്ക്കന്മാർ എന്നറിയപ്പെടുന്ന ഇക്കേരി നായ്ക്കന്മാർ ചന്ദ്രഗിരിയെ ഒരു സ്വതന്ത്ര പ്രദേശമായി ഭരിച്ചു.
ഈ രാജവംശത്തിലെ ശിവപ്പ നായിക്ക് എന്ന രാജാവാണ് രാജ്യസുരക്ഷക്കായി ചന്ദ്രഗിരി കോട്ട കെട്ടിയത്.
നൂറ്റാണ്ടുകളിലൂടെ പല കൈമറിഞ്ഞ ചന്ദ്രഗിരി കോട്ട മൈസൂരിലെ ഹൈദരലിയുടെ കൈകളിലും ഒടുവിൽ ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ കൈകളിലും എത്തിച്ചേർന്നു.
ഇന്ന് കേരള പുരവസ്തു വകുപ്പിനു കീഴിലുള്ള ഒരു ചരിത്ര സ്മാരകമാണ് ചന്ദ്രഗിരി കോട്ട.
ചന്ദ്രഗിരി ഭൂപ്രദേശം സംസ്ഥാന വിഭജന സമയത്ത് 1956 -ൽ കേരള സംസ്ഥാനത്തോട് ചേർക്കപ്പെട്ടു.
ഏറ്റവും അടുത്തുള്ള റെയിൽ‌വേ സ്റ്റേഷൻ: കാസർ കോട് - കോട്ടയിൽ നിന്ന് ഏകദേശം 4 കിലോമീറ്റർ അകലെ.
ഏറ്റവും അടുത്തുള്ള വിമാനത്താവളങ്ങൾ: മംഗലാപുരം വിമാനത്താവളം - കാസർഗോഡ് പട്ടണത്തിൽ നിന്നും ഏകദേശം 50 കിലോമീറ്റർ അകലെ.
കോഴിക്കോട് കരിപ്പൂർ വിമാനത്താവളം - ഏകദേശം 200 കിലോമീറ്റർ അകലെ.
ഏറ്റവും അടുത്തുള്ള റെയിൽവേസ്റ്റേഷൻ കളനാട് റെയിൽവേസ്റ്റേഷൻ ആണ്.
ഇതുകൂടി കാണുക തലശ്ശേരി കോട്ട കണ്ണുർ ജില്ല ബേക്കൽ കോട്ട ഹോസ്ദുർഗ്ഗ് കോട്ട പുറത്തേക്കുള്ള കണ്ണികൾ Chandragiri Fort, Kerala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കേരള ടൂറിസം Archived 2007-10-24 at the Wayback Machine .
ചന്ദ്രഗിരി കോട്ട (ചിത്രങ്ങൾ) Archived 2015-12-12 at the Wayback Machine .
ചന്ദ്രഗിരിപ്പുഴ ഇംഗ്ലീഷ് വിലാസം https://ml.wikipedia.org/wiki/Payaswini
കേരളത്തിലെ കാസർഗോഡ് ജില്ലയിൽ ഒഴുകുന്ന എറ്റവും വലിയ നദിയാണ് ചന്ദ്രഗിരി പുഴ അഥവാ കർണാടക സംസ്ഥാനത്ത് പയസ്വിനി നദി എന്ന് അറിയപ്പെടുന്നത്.
പണ്ട് പെരുമ്പുഴ എന്ന പേരിലാണ് അറിയപ്പെട്ടിരുന്നത്.
17-ആം നൂറ്റാണ്ടിൽ വിജയനഗര സാമ്രാജ്യത്തിലെ ഭരണാധികാരിയായിരുന്ന ശിവപ്പ നായക് നിർമ്മിച്ച ചന്ദ്രഗിരി കോട്ട ഈ നദിക്കരയിലാണ് സ്ഥിതിചെയ്യുന്നത്.
മൗര്യ സാമ്രാജ്യത്തിന്റെ സ്ഥാപകൻ ചന്ദ്രഗുപ്ത മൗര്യൻ്റെ സ്മരണാർത്ഥമാണ് "ചന്ദ്രഗിരി" എന്ന നാമം പുഴയ്ക്കും കോട്ടയ്ക്കും നൽകിയത്.
തുളുനാടിനും മലയാള ഭാഷ സംസാരിക്കുന്ന പ്രദേശങ്ങൾക്കും ഇടക്കുള്ള പരമ്പരാഗതമായ അതിർത്തിയായി ഈ നദി പരിഗണിക്കപ്പെട്ടുപോരുന്നു.
കർണാടകത്തിലെ പട്ടിഘാട്ട് മലനിരകൾ നിന്നും ആണ് ചന്ദ്രഗിരി പുഴ ഉത്ഭവിക്കുന്നത്ത്.
കുടുബൂർ പുഴ - കർണാടകത്തിലെ തലകാവേരി മലനിരകൾ നിന്നും ആണ് കുടുബൂർ പുഴ ഉത്ഭവിക്കുന്നത്ത്.